stanford-oval/wikipedia huggingface dataset:
מברז ומחרוקת
המברז

המברז מעבד את הקדח הפנימי ויוצר תבריג שמשמש כאום. שלושת המברזים בתמונה ממחישים את הסוגים הבסיסיים הנפוצים ביותר בתהליכי הייצור:
מברז לחור אטום – למברז המוצג בחלק העליון של התמונה יש פרופיל חיתוך רציף ללא קונוס קדמי, כדי שיוכל להגיע לתחתית הקדח ולקבל תבריג המגיע עד למרחק של 1.5 כריכות מתחתית הקדח. תכונה זו מאפשרת למברז להגיע לתחתית חור אטום.
מברז ביניים או מברז לחור עובר למברז המוצג באמצע התמונה יש קונוס קדמי שמאפשר לו להתחיל בקלות את ייצור התבריג. מברז זה מתאים לעיבוד תבריג בקדח עובר ולכן גם יש לו קונוס קדמי על 3–5 כריכות מקצה המברז.
מברז קוני – למברז הקטן המופיע בתחתית התמונה יש קונוס קדמי ארוך כדי לבצע פעולת חיתוך הדרגתית. מברז זה משמש לרוב כאשר החומר קשה לעיבוד כמו פלדה מסוגסגת או שהמברז הוא בקוטר קטן מאוד ולכן נוטה לשבירה.
מברז ידני – מברזים אלה מכונים מברזים ידניים, מכיוון שהם מופעלים ידנית. במהלך הפעולה, על העובד להפוך מדי פעם את כוון סיבוב המברז כדי לשבור את השבב, ולהימנע משבבים ארוכים המקשים על פעולת המברז ועלולים לגרום לשבירתו.
מברז מכונה – הסוג הנפוץ ביותר של מברז מכונה הוא מברז עם ספירלה בקונוס הקדמי. מברז זה נקרא "מברז אקדח" (Gun tap) אשר הספירלה הקדמית שלו שוברת את השבב ו"יורה" אותו קדימה כדי לפנות מקום למברז. בדרך כלל משתמשים במברזים אלה בקדחים עוברים. גרסה נוספת של מברז מכונה הוא מברז עם ספירלה לכל אורך המברז כמו במקדח ספירלי. כלים אלה נמצאים בשימוש נרחב בפעולות עיבוד אוטומטיות במהירות גבוהה בשל יכולתם לעבוד היטב בקדחים אטומים.
מברז לעיצוב פלסטי ללא שיבוב – מברז מסוג אחר לגמרי הוא מברז בעיבוד פלסטי. מברז זה חודר בכוח לתוך הקדח ויוצר תבריג ללא שבבים. למברז אין תעלות אך יש לו פרופיל שמקטין את החיכוך במהלך חדירת המברז. תהליך תיברוז זה מתאים לביצוע בחומרים רכים או בחלקים דקי דופן. בתהליך זה נוצר חום רב ולכן משתמשים בשמן סיכה מיוחד להקטנת החיכוך ולקירור הקדח.
המברז > עיבוד תבריגים

בין אם הדבר נעשה באופן ידני או אוטומטי, עיבוד ההברגה מתחיל בעיבוד קדח בקוטר מתאים. ליצרני המקדחים יש מקדחים המתאימים לייצור קדח מוקדם לכל תבריג.
המברז > תבריג ידני

כאשר נידרש לבצע תברוז ידני בחומרים עם קשיות נמוכה כמו פלסטיק, אלומיניום או פלדה עדינה, משתמשים בסט של 3 מברזים אשר מאפשרים לעבד את התבריג באופן ידני. המברז הראשון הוא בעל קונוס כניסה קדמי ארוך, ומאפשר לבצע את החדירה הראשונה. המברז השני הוא בעל קוטר גדול יותר מהראשון, והמברז השלישי הוא במידות הסופיות של התבריג.
המברז > הברזה על מכונה

כיום מרבית התבריגים מבוצעים על מכונות עיבוד שבבי כמו מחרטה או כרסומת.
המכונות כיום מבוקרות מחשב ומבצעות את התבריגים על ידי מקדחים ומברזים המוחלפים אוטומטית במכונה.
סיבות נפוצות לשבירת מברז הן:
בעיות הקשורות למברז:
שימוש במברז שחוק אשר גורם כח חיכוך הולך וגובר עד לשבירת הכלי במהלך ביצוע התבריג.
שימוש במברז עם גאומטריית מברז לא מתאימה לתהליך העיבוד.
שימוש במברזים באיכות לא סטנדרטית או נחותה.
סתימת הקדח בשבבים.
אי התאמה בין המברז לקדח הכנה לא נכונה של הקדח המוקדם.
תנאי עיבוד כמו מהירות חיתוך או קידמה לא נכונים.
חימום רב עקב אי שימוש בנוזל קירור.
היעדר כלי ייעודי אשר מבטיח שלא יתקבל מומנט גבוה מדי. אמצעי כזה גורם לעצירת פעולת התיברוז כאשר המומנט גבוה.
הגדרה לא נכונה של הפרמטרים לביצוע התבריג במכונה.
כדי להתגבר על בעיות אלה משתמשים במחזיקי כלים מיוחדים ייעודיים לביצוע תבריגים במכונות מבוקרות מחשב.
המברז > מחזיקי כלים לפעולות הברזה

ישנו מגוון רחב של מחזיקים מיוחדים לביצוע תבריגים במכונה כמו מחרטה, מקדחה או כרסומת.
המברז > מחזיקי כלים לפעולות הברזה > עזרים לתיברוז ידנית (ג'יג'ים ומתקנים פשוטים)

מבוצע בעיקר על ידי מתקנים המבטיחים כניסת מברז בניצב לפני השטח. מתקנים אלה מהודקים לחלק המעובד ומכוונים את המברז.
מיתקן תיברוז ידני צף. מתקן זה מבטיח ניצבות בתנועת המברז ויש לו אמצעים המונעים מומנטים גבוהים.
המברז > מחזיקי כלים לפעולות הברזה > מתקן תיברוז לציר המכונה

למברז יש קוטר קנה מדויק וכן מרובע בקצה העליון.
הקוטר המדויק דפון במחזיק ומבטיח מרכזיות, המרובע מבטיח העברת מומנט ואי החלקה של המברז.
מצמד בטיחותי – מנגנון הבטיחות מבטיח שהמומנט לא יעלה מעבר למותר, כדי להציל את המברז מפני שבירה.
ציפה וגמישות בציר האנכי.
פיצוי אורך מובנה דואג לדחיפה או משיכה נוספים בזמן העיבוד.
המברז > מחזיקי כלים לפעולות הברזה > תחנות תיברוז

תחנות התיברוז הן שולחנות עבודה עם ראש תיברוז המחובר לקצה זרוע בסגנון פנטוגרף הדומה לזו של מנורת זרוע מאוזנת. המפעיל מנחה את ראש התיברוז לכל קדח (שכבר נקדח) ומבצע את התיברוז.
המברז > מידות המקדח למידת התבריג

קיימות טבלאות המגדירות את מידת הקדח לביצוע ההכנה לכל תבריג.
מחרוקת

מחרוקת מבצעת תבריג חיצוני ולמעשה מייצרת בורג. המחרוקת משמשת ככלי ידני ולא מיועדת לעבודה במכונה. ישנה מחרוקת מלאה עם קוטר תבריג קבוע (כמו 3 המחרוקות בשמאל התמונה) וישנם כלים עם אפשרות לכוונון הקוטר על ידי בורג הידוק. למחרוקת יש מחזיק מיוחד שמאפשר לתפוס ולסובב את המחרוקת כדי לייצר את התבריג. למחרוקת מלאה יש מידה וטולרנס קבועים מראש. בייצור התבריג יתקבל תבריג בטולרנס על פי הגדרת המחרוקת. הגליל עליו יבוצע התבריג עובר חריטה מוקדמת לקוטר המוגדר בתקן התבריג. בדרך כלל יש לגליל פאזה קטנה כדי לסייע במירכוז המחרוקת לקראת תהליך התיברוז.
מחרוקת > ניקוי תבריגים

ניקוי התבריג מבוצע עם כלי דמוי מחרוקת, אשר אין סכנה שישנה את ממדי התבריג. כלי זה מיוצר מחומר רך יותר, ואינו מתאים לייצור תבריג חדש.
מדידת תבריגים

מאחר שהמברז או המחרוקת יוצרים את הצורה והממדים הסופיים של התבריג, יש צורך למדוד את מידות התבריג.
מדיד הברגה – מדיד הברגה הוא מוט עם תבריג מושחז בשני קצותיו. בצד אחד מדיד, תבריג "עובר" (Go) אשר חייב להיכנס לתוך התבריג.
בצידו השני תבריג עם סימון "לא עובר" (No go), אשר אסור לו להיכנס לתבריג.
מדיד זכר לתבריג נקבה ומדיד נקבה לתבריג זכר.
חומרים לייצור כלי חיתוך

מברזים ומחרוקות עברו את תהליך פיתוח חומרי הגלם לייצורם כמו שאר כלי החיתוך לייצור מכני.
עם תקופת פיתוח חומרים קשים כגון פלדות מסוגסגות, החל המעבר לייצור כלי חיתוך מחומרים קשים. לפלדה בתהליך עיבוד יש קושי של 20–30 HRC.
פלדה מחוסמת היא פלדה אשר עברה חיסום והקשייה לערכי קושי מעל קושי החלק המעובד.
פלדה מהירה HSS – פלדה מסוגסגת עם תוספים כגון ונדיום וטונגסטן. לאחר טיפול תרמי מגיע קושי החומר ל-56 HRC. ערכי קושי גבוהים מאפשרים תהליך ייצור הדיר ללא שחיקה רבה של כלי החיתוך.
כלי HSS עם ציפוי אשר מקשה את פני השטח, צפויים נפוצים הם טיטניום ניטריד, ואלומיניום אוקסיד - חומרי מתק"ש המיוצרים מאבקות מתכת בתהליך סינטור ויש להם קושי גבוה מאוד (60–63 HRC)
מרבית המברזים בתעשייה מיוצרים מ-HSS ובחלקם עם ציפוי פני השטח.
נוזלי סיכה וקרור

השימוש בחומר סיכה מתאים חיוני ברוב פעולות התיברוז. חומרי סיכה מומלצים לכמה חומרים נפוצים והם כדלקמן:
פלדת פחמן-נפט ושמן חיתוך אורגני או סינתטי.
סגסוגת פלדה - שמן חיתוך על בסיס נפט מעורבב עם כמות קטנה (כ-10 אחוזים) של נפט או תוספים מינרליים. תערובת זו מתאימה גם לשימוש עם נירוסטה.
ברזל יצוק - ללא חומר סיכה. יש להשתמש בסילון אוויר לפינוי השבבים.
אלומיניום - נפט או תוספים מינרליים מעורבבים עם כמות קטנה (15–25 אחוז) של שמן חיתוך על בסיס נפט. במקרים מסוימים, מוצרים כגון WD-40, הם תחליפים מקובלים.
פליז-נפט או תוספים מינרליים.
ראו גם

אום ריתוך
תהליכי ייצור מכני
תותב מתוברג
קידוח
נוזל חיתוך
מדידי הברגה
לקריאה נוספת

Degarmo, E. Paul; Black, J T.; Kohser, Ronald A. (2003). Materials and Processes in Manufacturing (9th ed.). Wiley. ISBN 0-471-65653-4
Roe, Joseph Wickham (1916), English and American Tool Builders, New Haven, Connecticut: Yale University Press, LCCN 16011753. Reprinted by McGraw-Hill, New York and London, 1926 (LCCN 27-24075); and by Lindsay Publications, Inc., Bradley, Illinois, ISBN 978-0-917914-73-7
ביבליוגרפיה

Degarmo, E. Paul; Black, J T.; Kohser, Ronald A. (2003), Materials and Processes in Manufacturing (9th ed.), Wiley, ISBN 0-471-65653-4.
Stephenson, David A.; Agapiou, John S. (1997), Metal cutting theory and practice, Marcel Dekker, ISBN 978-0-8247-9579-5.
Oberg, Erik; Jones, Franklin D.; Horton, Holbrook L.; Ryffel, Henry H. (1996), Green, Robert E.; McCauley, Christopher J. (eds.), Machinery's Handbook (25th ed.), New York: Industrial Press, ISBN 978-0-8311-2575-2, OCLC 473691581.
הערות שוליים

↑  Christopher White (ca. 2005), Observations on the development of wood screws in North America, " (Museum of Fine Art ; Boston, Massachusetts).
1 2  "Taps: Technical information". אורכב מ-המקור ב-2009-01-13. נבדק ב-2009-01-04.
1 2 3  Smid, Peter (2003-03-01). CNC Programming Handbook. ISBN 978-0-8311-3158-6.
↑  Degarmo, pp. 750–751.
↑  "Types and Uses - Continued - 14256_231". www.tpub.com. אורכב מ-המקור ב-9 במרץ 2009. נבדק ב-7 במאי 2018. {{cite web}}:  (עזרה)
↑  Keenan, Julian Paul (2005). ASVAB - The Best Test Prep. Research & Education Association. ISBN 978-0-7386-0063-5.
חמישה גדלים וסוגים של מחרוקות
מחשוב חישתי

מִחְשׁוּב חִישָׁתִי (באנגלית: Affective computing) הוא מחקר ופיתוח של מערכות והתקנים אשר יכולים לזהות, לפרש, לעבד ולדמות השפעות אנושיות. זהו ענף בינתחומי המשתרע על פני מדעי המחשב, פסיכופיזיולוגיה ומדעי הקוגניציה. ניתן למצוא כמה מרעיונות הליבה בתחום כבר בחקירה הפילוסופית המוקדמת על רגש, אולם הקישור המודרני יותר אל מדעי המחשב מקורו במאמרה של רוזלינד פיקארד משנת 1995 על מחשוב חישתי ובספרה Affective Computing אשר פורסם על ידי דפוס MIT. אחד המניעים למחקר הוא היכולת להעניק למכונות אינטליגנציה רגשית, לרבות לדמות אמפתיה. המכונה צריכה לפרש את המצב הרגשי של בני האדם ולהתאים את התנהגותה אליהם, כלומר - לתת מענה הולם לאותם רגשות.
תחומי מחקר > גילוי וזיהוי מידע רגשי

גילוי מידע רגשי מתחיל בדרך כלל בחיישנים פסיביים אשר אוספים נתונים על המצב הפיזי או על התנהגותו של המשתמש האנושי מבלי לפרש את הקלט. הנתונים שנאספים מקבילים תאורטית לרמזים שבני אדם משתמשים בהם כדי לתפוס רגשות אצל אחרים. לדוגמה, מצלמת וידאו עשויה ללכוד הבעות פנים, תנוחת גוף ומחוות, בעוד שמיקרופון עשוי ללכוד דיבור. חיישנים אחרים מזהים רמזים רגשיים על ידי מדידה ישירה של נתונים פיזיולוגיים, כגון טמפרטורת העור והתנגדות גלוונית.
זיהוי מידע רגשי מחייב חילוץ של דפוסים משמעותיים מהנתונים שנאספו. הדבר יכול להתבצע באמצעות טכניקות למידת מכונה שונות, כגון זיהוי דיבור, עיבוד שפה טבעית או זיהוי הבעות פנים, כמו גם בשיטות מסורתיות כגון סטטיסטיקה הסקית. המטרה של רוב הטכניקות הללו היא לייצר תוויות שיתאימו לתוויות שתופס אנושי היה נותן באותו מצב: לדוגמה, אם אדם מחווה הבעת פנים כגון קימוט המצח, אזי מערכת הראייה הממוחשבת עשויה להצמיד לאותו אדם את התוויות "מבולבל", "מרוכז" או "מעט שלילי". תוויות אלה עשויות להיות תואמות או לא להתאים למה שהאדם מרגיש בפועל.
תחומי מחקר > רגש במכונות

ענף נוסף במחשוב רגשי שואפת להגיע לתכנון של מכשירים חישוביים שלהם רגשות ממש או שביכולתם לדמות באופן משכנע רגשות. גישה מעשית יותר, אשר מבוססת על יכולות טכנולוגיות עדכניות, היא הדמיית רגשות בסוכני שיחה על מנת להעשיר ולהקל על האינטראקטיביות בין האדם למכונה. הגישה החדשנית "בני אדם דיגיטליים" או בני אדם וירטואליים כוללת ניסיון להקנות לתוכנות אלה, אשר מדמות בני אדם, גם את המימד הרגשי, כולל תגובות בהתאם לתגובה שאדם אמיתי היה מגיב במצב מסוים שמעורר מבחינה רגשית וכן הבעות פנים ומחוות.
טכנולוגיות

בפסיכולוגיה, במדעי הקוגניציה ובמדעי המוח, קיימות שתי גישות עיקריות לתיאור האופן שבו בני אדם תופסים ומסווגים רגש: גישת הרצף והגישה הקטגורית. גישת הרצף נוטה להשתמש בממדים כמו שלילי מול חיובי, רגוע מול מגורה. הגישה הקטגורית נוטה להשתמש בסיווגים מובחנים של רגש, כמו שמח, עצוב, כועס, מפחד, מופתע, נגעל. ניתן להשתמש בסוגים שונים של רגרסיה ושיטות למידת מכונה כדי לייצר תוויות רציפות או בדידות של רגשות. ישנם מודלים אשר מאפשרים שילוב בין הקטגוריות. למשל, פרצוף מופתע-שמח או פרצוף חושש-מופתע.
הסעיפים הבאים מתייחסים לנתוני הקלט העיקריים אשר משמשים עבור זיהוי רגשות.
טכנולוגיות > ניטור פסיכופיזיולוגי

על פי גישת הפסיכופיזיולוגיה, ניתן לזהות את המצב הרגשי של בני אדם על ידי ניטור וניתוח הסימנים הפיזיולוגיים שלהם. סימנים אלו נעים החל משינויים בקצב הלב ובמוליכות העור, דרך ניתוח חשמלי של פעילות מוחית ופעילות השרירים ועד לניתוח כוח האחיזה. תחום זה הופך לרווח בשנים אלו ולאחרונה ניתן למצוא מוצרים אשר מיישמים את שיטה זו, הודות לחסינות השיטה להטיות מכוונות של התוצאות על ידי האדם הנמדד וכן הודות לרציפות במדידה, שמאפשרת להשתמש בתוצרי המדידה במערכות מחשוב חישתי בזמן אמת.
טכנולוגיות > זיהוי רגשות מדיבור

שינויים שונים במערכת העצבים האוטונומית יכולים לשנות בעקיפין את אופן הדיבור של האדם, וטכנולוגיות מחשוב חישתי יכולות למנף מידע זה לטובת זיהוי רגש. לדוגמה, דיבור שמופק במצב של פחד, כעס או שמחה הופך להיות מהיר, רועש ומבוטא במדויק, עם טווח גבוה ורחב יותר בגובה הצליל, בעוד שרגשות כמו עייפות, שעמום או עצב נוטים ליצור דיבור איטי, מטושטש ומעורפל. עוד נמצא כי רגשות מסוימים מזוהים בקלות רבה יותר מבחינה חישובית, כגון כעס או אישור.
טכנולוגיות עיבוד של דיבור רגשי מזהות את המצב הרגשי של האדם באמצעות ניתוח חישובי של תכונות דיבור. ניתן לנתח פרמטרים ווקאליים כגון משתני גובה וקצב דיבור באמצעות טכניקות זיהוי תבניות.
ניתוח דיבור הוא שיטה יעילה לזיהוי מצב רגשי, עם דיוק ממוצע של 70% עד 80%, על פי מחקרים משנת 2003 ו-2006. שיטות אלו נוטות לעלות על הדיוק האנושי הממוצע (כ-60%), אך הן פחות מדויקות משיטות אחרות לזיהוי רגשות, כגון מדדים פסיכופיזיולוגיים או זיהוי הבעות פנים. עם זאת, מכיוון שמאפייני דיבור רבים אינם תלויים בסמנטיקה או בתרבות, טכניקה זו נחשבת לכיוון מבטיח למחקר נוסף.
טכנולוגיות > זיהוי רגש מהבעות פנים

זיהוי ועיבוד הבעות פנים מבוצעים באמצעות שיטות שונות כגון זרימה אופטית, מודל מרקוב חבוי, עיבוד רשתות עצביות או מודלים של מראה פעיל. ניתן לשלב או למזג יותר מאופן אחד (זיהוי רב-מודאלי, למשל הבעות פנים ופרוזודית דיבור, או הבעות פנים ומחוות ידיים,) כדי לספק הערכה טובה יותר של מצבו הרגשי של האדם.
טכנולוגיות > זיהוי מחוות גוף

ניתן להשתמש במחוות גופניות כאמצעי יעיל לזיהוי מצב רגשי מסוים של המשתמש, במיוחד כאשר נעשה בהם שימוש בשילוב עם דיבור וזיהוי הבעות פנים. בהתאם לפעולה הספציפית, מחוות יכולות להיות תגובות רפלקסיביות פשוטות, כמו הרמת כתפיים כאשר לא יודעים את התשובה לשאלה, או שהן יכולות להיות מורכבות ומשמעותיות כמו בעת תקשורת באמצעות שפת הסימנים. מחד, ללא כל שימוש בחפצים אנו יכולים לנופף בידיים, למחוא כפיים או לקרוץ. מאידך, בעת שימוש בחפצים, אנו יכולים להצביע עליהם, להזיז, לגעת או לבצע בהם פעולות. תוכנות מחשוב חישתי מסוימות מסוגלות לזהות מחוות שונות, לנתח את ההקשר ולהגיב בצורה משמעותית, על מנת לשפר את יעילות האינטראקציה שבין אדם למחשב.
ישנן שיטות רבות לזיהוי מחוות הגוף. הספרות המחקרית מבחינה בין שתי גישות שונות לזיהוי מחוות: מודל תלת מימד ומודל מבוסס מַרְאֶה. השיטה המובילה עושה שימוש במידע תלת־ממדי של אלמנטים מרכזיים של חלקי הגוף על מנת לקבל מספר פרמטרים חשובים, כמו מיקום כף היד או זוויות של מפרקים. מערכות המבוססות על מַרְאֶה משתמשות בתמונות או בסרטונים לצורך פרשנות ישירה. תנועות ידיים היו מוקד נפוץ בשיטות זיהוי מחוות גוף.
יישומים אפשריים > חינוך

חיבה משפיעה על מצב הלמידה של הלומדים. באמצעות טכנולוגיית מחשוב רגשי, מחשבים יכולים לשפוט את חיבתם של הלומדים ואת מצב הלמידה שלהם על ידי זיהוי הבעות הפנים שלהם. בחינוך, המורים יכולים להשתמש בתוצאת הניתוח כדי להבין את יכולת הלמידה והקבלה של התלמידים, ולאחר מכן לגבש תוכניות הוראה סבירות. במקביל, הם יכולים לשים לב לתחושות הפנימיות של התלמידים ולהתנהל בהתאם, דבר אשר עשוי להועיל לבריאותם הפסיכולוגית של התלמידים. בחינוך מרחוק, בשל הפרדת זמן ומרחב, אין תמריץ רגשי לתקשורת דו-כיוונית בין מורים לתלמידים. ללא האווירה שמביאה הלמידה המסורתית בכיתה, התלמידים משתעממים בקלות ולדבר יש השפעה על אפקט הלמידה. יישום גישת המחשוב הרגשי בחינוך מרחוק יכול לתרום ליעילות מצב למידה זה.
יישומים אפשריים > בריאות

רובוטים חברתיים, כמו גם מספר הולך וגדל של רובוטים אשר משמשים בתחום הבריאות, נהנים ממידה מסוימת של מודעות רגשית מכיוון שהם יכולים לשפוט טוב יותר את המצבים הרגשיים של המשתמשים והמטופלים ולשנות את הפעולות שלהם בהתאם. יכולת זו חשובה במיוחד במדינות עם אוכלוסיות מזדקנות הולכות וגדלות ובמדינות שבהן קיים מחסור בעובדים צעירים, כדי לתת מענה לצרכיהם של המבוגרים.
מחשוב אפקטיבי מיושם גם בפיתוח טכנולוגיות תקשורת לטובת שימוש על ידי אנשים עם אוטיזם. גם מרכיבים רגשיים של טקסטים זוכים יותר ויותר לתשומת לב ובמיוחד תפקידם במה שמכונה האינטרנט הרגשי.
יישומים אפשריים > תחבורה

יישומי המחשוב החישתי עשויים לתרום לשיפור הבטיחות בדרכים. לדוגמה, מכונית יכולה לנטר את הרגשות של כל הנוסעים ולהתריע על כלי רכב אחרים אם היא מזהה שהנהג כועס וייתכן שאינו מודע להתקרבותם. בנוסף, מערכות מחשוב חישתי לניטור דחק של הנהג עשויות לאפשר התערבויות שונות כגון מערכות עזר לנהג מותאמות על פי רמת הדחק והתערבויות מזעריות וישירות לשינוי מצבו הרגשי של הנהג.
יישומים אפשריים > משחקי מחשב

למשחקי וידאו רגשיים יכולת קליטה של המצב הרגשי של השחקנים אשר משחקים בהם באמצעות אמצעי מדידה פסיכופיזיולוגיים. מדידה פסיכופיזיולוגית זמינה באמצעות גיימפאד אשר מודד את הלחץ שבו לוחצים על כפתור, שנמצא במתאם חזק עם רמת העוררות של השחקן. בנוסף ישנם משחקי מחשב אשר כוללים ממשקי מוח-מחשב ישירים. משחקים רגשיים שימשו במחקר רפואי כדי לתמוך בהתפתחות הרגשית של ילדים עם אוטיזם.
יישומים אפשריים > אימון פסיכומוטורי

שיטות אימון של פעולות פסיכומוטוריות כמו ניהוג והכוונה משמשות בתחומים שונים כגון תעופה, תחבורה ורפואה. שילוב של יכולות מחשוב חישתי במערכות אימון כאלה, בהתאם לגישת האוטומציה האדפטיבית, נמצא כיעיל בשיפור איכות האימון ובקיצור משך האימון הנדרש.
יישומים אפשריים > יישומים נוספים

יישומים אפשריים של מחשוב חישתי טמונים באינטראקציה בין אדם למחשב, כגון מראות רגשיות אשר מאפשרות למשתמש לראות כיצד הוא או היא מתפקדים; סוכני ניטור רגשות שמזהירים את המשתמש לפני שזה שולח מייל זועם; או אפילו נגני מוזיקה אשר בוחרים רשימות השמעה בהתאם מצב הרוח.
גישות קוגניטיביסטיות לעומת גישות אינטראקציוניות

בתחום אינטראקציית אדם-מחשב, המושג הקוגניטיביסטי או "מודל המידע" של רוזלינד פיקארד של רגש זכה לביקורת על-ידי הגישה הפרגמטית ה"פוסט-קוגניטיביסטית" או ה"אינטראקציונית" של קירסטן בוהנר ואחרים, אשר רואה ברגש מטבעו מושג חברתי.
המיקוד של פיקארד הוא באינטראקציה בין אדם למחשב, והמטרה שלה בתחום המחשוב הרגשי היא לתת למחשבים את היכולת לזהות, לבטא, ובמקרים מסוימים, "להיות" עם רגשות. לעומת זאת, הגישה האינטראקציונית מבקשת לעזור לאנשים להבין ולחוות את רגשותיהם ולשפר את התקשורת הבין אישית אשר מתווכת באמצעות המחשב. גישה זו לא בהכרח מבקשת למפות את הרגש למודל מתמטי אובייקטיבי לפרשנות על ידי מכונה, אלא לתת לבני אדם להבין את הביטויים הרגשיים זה של זה בדרכים פתוחות שעשויות להיות מעורפלות, סובייקטיביות ורגישות להקשר.
ראו גם

פסיכופיזיולוגיה
אוטומציה אדפטיבית
מרדף ימי

| --- | --- |

עטיפת הספר
 מידע כללי
 מאת:  פטריק רובינסון 
 שפת המקור:  אנגלית 
 סוגה:  מתח וריגול
 הוצאה
 הוצאה:  Harper Collins
 תאריך הוצאה:  2000
 הוצאה בעברית
 הוצאה:  אריה ניר
 תאריך:  2001
 תרגום:  יורם צלקובניק
 מספר עמודים:  352 (כריכה רכה)
 
מרדף ימי (באנגלית: U.S.S. Seawolf) הוא ספר מתח צבאי מאת הסופר הבריטי פטריק רובינסון.
עלילה

עלילת הספר נפתחת כאשר צוללת ה"סיוולף", בפיקוד ג'אד קרוקר, נשלחת למשימת מעקב אחר ה"קסאיה", הצוללת החדשה של הצי הסיני. באחד הלילות מבצע סגן מפקד הצוללת טעות גורלית וחמורה, שבעקבותיה מתנגשת הסיוולף עם ספינת טילים סינית, ומביאה לנפילת כלל אנשי הצוות בשבי הסיני. האדמירל ז'אנג יושו, מפקד הצי הסיני, משוכנע כי האמריקנים לא יחסכו כל מאמץ בניסיון לחלץ את השבויים, ועל כן הם נלקחים לכלא מרוחק ושמור במיוחד. אולם בשל זהותו האמיתית, המסווגת כסודית ביותר, של אחד מאנשי הצוות יעשה היועץ לביטחון לאומי, אדמירל ארנולד מורגן, כל מאמץ במטרה לחלצם מן השבי. מורגן מטיל את משימת החילוץ השבויים על כוח פשיטה מיוחד של יחידה מן הקומנדו הימי האמריקני, "אריות הים" (Navy SEALs), בפיקוד קולונל חיל הנחתים פרנק הארט. הכוח כולל בתוכו צוות סיור, בפיקוד רב-סרן ראסל בנט, ואת צוות הפריצה וההשתלטות בפיקוד רב-סרן ריק האנטר.
הערות שוליים

↑  פטריק רובינסון, "מרדף ימי", הוצאת אריה ניר, 2001, עמודים 143–144.
↑  פטריק רובינסון, "מרדף ימי", הוצאת אריה ניר, 2001, עמודים 178–179.
↑  פטריק רובינסון, "מרדף ימי", הוצאת אריה ניר, 2001, עמודים 154–155.
מרדף הכבשה

|  מידע כללי |
| --- | --- |
 מאת:  הרוקי מורקמי
 איורים:  מאקי סאסאקי 
 שפת המקור:  יפנית
 סוגה:  רומן 
 הוצאה
 הוצאה:  כתר ספרים
 תאריך הוצאה:  1982
 מספר עמודים:  333
 הוצאה בעברית
 תרגום:  2004 עינת קופר
 סדרה
 ספר קודם:  פינבול, 1973 
 הספר הבא:  ארץ פלאות קשוחה וסוף העולם 
 קישורים חיצוניים
 מסת"ב:  מסת"ב 965-07-1243-7
 הספרייה הלאומית:  002361185
 
מרדף הכבשה (ביפנית: 羊をめぐる冒険, מבוטא "הִיצוּג'י אוֹ מֵגוּרוּ בּוֹקֶן") הוא רומן מאת הסופר היפני הרוקי מורקמי שיצא לאור ביפן ב-1982. זהו ספרו השלישי של מורקמי והוא המשך לספרו "פינבול, 1973" והאחרון בסדרת שלושת ספריו הראשונים המכונים "הטרילוגיה של העכבר", העוסקים כולם במספר נטול השם ובחברו המכונה "עכבר".
תקציר העלילה

העלילה הכעין בלשית מתרחשת בסתיו 1978. המחבר נטול השם (כמו גם כל שאר הדמויות בספר), הוא בעליו של משרד פרסום קטן בטוקיו. הוא כמעט בן 30, גרוש טרי ומרגיש שחייו תלושים וחסרי משמעות. הוא מקבל מכתב מחברו הוותיק המכונה "עכבר" הנודד בשנים האחרונות באי הצפוני, הוקאידו, ללא מטרה מוגדרת. במכתב נמצאת גם תמונה שצילם "עכבר" ובה כבשים הרועות בנוף הררי. המחבר משתמש בתמונה התמימה לעלון פרסומי אותה מפיקה חברת הפרסום שלו. זמן קצר לאחר פרסום העלון מגיע למשרדי חברת הפרסום אדם מסתורי. הוא מציג עצמו כמזכירו של ראש ארגון ימני חשאי השולט, לכאורה, על התקשורת והכלכלה היפנית ודורש מהמחבר להפסיק באופן מיידי את הפצת העלון ולגלות בתוך 30 יום היכן צולמה תמונת הכבשים.
המחבר וחברתו יוצאים להוקאידו כדי לגלות היכן צולמה התמונה והיכן נמצאת הכבשה הנדירה המצולמת בה, הנושאת על גבה סימן כוכב ומסוגלת להיכנס לגופו של אדם ולשעבדו לרצונה. הם מגיעים לבירת האי, ספורו ומשם מתחילים במרדף לגילוי הכבשה. בחיפושיהם הם מגיעים לעיירה מבודדת ונידחת ולחווה המרוחקת מכל ישוב ונטועה בנוף פראי.
סגנון וביקורת

כמו בספריו האחרים של מורקמי, גם כאן בולט סגנון הריאליזם הקסום המאפיין אותו והסגנון הפוסטמודרניסטי הכולל דמויות ערטילאיות, תחושות של זרות וניכור ושימוש בעולמות מקבילים. 
הביקורת היפנית עסקה רבות בשאלה: מה מסמלת הכבשה בעלת הדימוי השטני? סאבורו קוואמוטו רואה בכבשה כמסמלת את התנועות הסטודנטיאליות המהפכניות ביפן בשנות ה-60 וה-70 ואת ההכחשה העצמית שהתפשטה ביפן באותן שנים. הארוקה פוקאמי רואה בכבשה כסמל לאבסולוטיזם של הרעיונות שהסופר רואה כשולט ביפן; אם במודרניזם ואם בתנועות האנטי-מודרניות. פוקאמי אף מוצא הקבלה בין העליות והירידות בחיי הכבשה ובין המגמות ההיסטוריות ביפן במאה ה-20 כולל המאורעות של הפלישה היפנית למנצ'וריה, דיכוי האיינו בהוקאידו ותיעושה של יפן אשר מתוארים במספר הזדמנויות בספר. קוג'ין קראטאני (אנ') רואה את הדברים באופן מעט שונה; הוא גוזר מדברי המזכיר את "התנגדות" הכבשה לרעיון של "התפיסה האינדיבידואלית של ההומניזם המערבי", ממנה מתקבל רק עולם של אחידות וודאות בו שורד רק מה שיכול להמדד במספרים. הוא מוצא הקבלה בין הרעיונות אותם מייצגת הכבשה לדעתו ובין רעיונותיו של הסופר המפורסם, יוקיו מישימה, שהתאבד ב-1970. מישימה הטיף ל"הגנה תרבותית" של יפן והתנגד למאבק הסטודנטים אותו ראה כמבוסס על אינדיבידואליזם. פומינובו מורקמי מנסה להבדיל בין שני המבקרים: בעוד שפוקאמי מתמקד בהשוואת השפעת הכבשה להשפעות המערביות הגורמות לאימפריאליזם היפני, לתיעוש ובמקביל לפגיעה בערכי הנוף והטבע, הרי שקראטאני מבכה את אובדן הייחודיות של העם היפני הנובע מתהליך המודרניזציה. הוא מסכם וטוען כי הסיפור "מרדף הכבשה" עוסק במעבר מהאידאולוגיה המודרניסטית, המאמינה כי החזק, המשכיל והחרוץ מקדמים את ההתפתחות ומאפשרת לדכא את החלש, אל הפוסטמודרניות, אותה מגלם בספר "עכבר" המודע לחולשותיו, לכאביו, להנאותיו ולטבע הסובב אותו.
הספר יצא לאור בעברית ב-2004 בתרגומה של עינת קופר.
הערות שוליים

1 2 3 4 5 6 7  Murakami Fuminobu, Postmodern, Feminist and Postcolonial currents in contemporary Japanese Culture, Routledge, p. 20-25
| --- | --- |
בקרת זהויות :  MusicBrainz work: 0f36ffc5-9632-4812-baf0-8d8182a4bd54
משה גרשון פלדשטיין

| --- | --- |

משה גרשון פלדשטיין
 לידה:  25 בנובמבר 1878 
 פטירה:  15 במאי 1933 (בגיל 54) 
 מקום קבורה:  בית הקברות היהודי בוורשה 
 
משה גרשון פלדשטיין (כ"ט בחשוון ה'תרל"ט, 25 בנובמבר 1878, בריסק – י"ט באייר ה'תרצ"ג, 15 במאי 1933, ורשה), שנודע בשם העט ר' משה, היה עיתונאי, פיליטוניסט, משורר, ופעיל ציוני יהודי-פולני. בעל המדור "בקרן זווית" בעיתון "הצפירה" ממייסדי אוצר התיישבות היהודים.
ביוגרפיה

משה גרשון פלדשטיין נולד בבריסק (ברסט) שבליטא (האימפריה הרוסית) בכ"ט בחשוון ה'תרל"ט (25 בנובמבר 1878), למשפחה יהודית שומרת מצוות. הוא לא התחנך ב"חדר" אלא בביתו עם מורים שבאו ללמדו. כבר בצעירותו נתפס לרעיון התחייה הלאומית, שלאורו הלך כל ימי חייו. בגיל 18, לאחר שנפטרה אמו, עזב את בריסק ועבר לגור בסוסנוביץ (בעקבות קבלת משרה בבנק) ובנוסף לכך שם הכיר את חיים נחמן ביאליק ואף גרו ביחד. 
לאחר מכן, עבר לעיר ורשה בעקבות משרה חדשה בבנק, שם התגורר עד למותו - בורשה הקים בית ספר, יסד את בית הכנסת "שערי ציון" בעיר ועד יום מותו היה ראש הוועד בבית כנסת זה, כתב לעיתון הצפירה, היה פעיל ציוני משמעותי בעיר, ייסד והיה חבר דירקטוריון של "אוצר התיישבות היהודים". הוא נפטר בי"ט באייר ה'תרצ"ג (15 במאי 1933) ונקבר בחלקת הסופרים בבית הקברות היהודי בעיר.
ארכיונו שמור במחלקת הארכיונים בספרייה הלאומית בירושלים.
ביוגרפיה > פעילות ציונית

בבגרותו היה פעיל ציוני בפולין, השתתף בקונגרס הציוני הפולני השלישי ואף הוצב במקום ה-30 של הרשימה המאוחדת של ציוני ורשה.
בנוסף לכך, הקים את גימנסיית "חינוך" בוורשה שחרתה על דגלה לימודים בשפה העברית.
נמנה עם מייסדי "אוצר התיישבות היהודים", ארגון של הקונגרס הציוני העולמי.